Diari Oficial de la Generalitat Valenciana


Sumari del DOGV 4862, del 14-10-2004 (2004/9873)

Actuacions de juí ordinari número 797/2003. Cèdula de notificació.
------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/9873


Organisme emissor
:   Jutjat de Primera Instància Número 2 d'Elx

Tipus de document
:   Anunci

Actuacions de juí ordinari número 797/2003. Cèdula de notificació. [2004/Q9873]
  
Procediment: juí ordinari 797/2003
  
Part demandant: Banco Santander Central Hispano, SA
  
Part demandada: Jorge Alberto Carrillo López, Raquel Ruiz Coll i Carmen Coll García
  
Sobre: reclamació de quantitat
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 827
  
Elx, 15 de setembre de 2004
  
Marta Alba Tenza, jutgessa substituta del Jutjat de Primera Instància número 2 d'Elx i partit, ha vist les presents actuacions de juí ordinari número 797/2003, promogudes pel Banco Santander Central Hispano, SA, representat pel procurador dels tribunals el senyor Ruiz Martínez i dirigit pel lletrat el senyor Muñoz-Zafrilla Palomares, actua en l'audiència prèvia en substitució seua la lletrada la senyora Rodríguez Manzón, contra Jorge Alberto Carrillo López, Raquel Ruiz Coll i Carmen Coll García, en situació processal de rebel·lia tots ells, sobre reclamació de quantitat.
  
Antecedents de fet
  
Primer. Que la representació processal de la part actora va formular demanda de juí ordinari, en la qual, després d'al·legar els fets i fonaments de dret que estimava aplicables al cas, acabava amb la pètita que es dictara sentència que continguera els pronunciaments següents:
  
a) Condemnar Jorge Alberto Carrillo López, Raquel Ruiz Coll i Carmen Coll García per la quantitat que devia en data 13 de juny de 2003, en concepte de capital amb al suma de 6.871,75 euros.
  
b) Condemnar estos demandats al pagament dels interessos remuneratoris reportats fins a la data del venciment anticipat de l'operació i als interessos de demora d'esta quantitat reportats des del 13 de juny de 2003 fins al seu complet pagament, a l'interés pactat del 17% anual.
  
c) Es condemne els demandats al pagament de les costes del procediment.
  
Segon. Que admesa a tràmit la demanda, es va acordar la citació a termini dels demandats perquè en el termini de 20 dies comparegueren en actuacions representats per procurador i assistits de lletrat i contestaren aquella, cosa que no van verificar dins del termini legal, per la qual cosa es va dictar provisió i als demandats se'ls va declarar en situació processal de rebel·lia i es va acordar assenyalar dia i hora per a la realització de l'audiència prèvia establida en l'article 414, número 1, de la Llei d'Enjudiciament Civil.
  
Tercer. El dia assenyalat va comparéixer únicament la part actora, i atés que no va ser possible l'acord davant la incompareixença de l'altra part es va rebre el plet a prova. L'actora va proposar documental, prova que va ser admesa, i atés que l'única prova proposada era la documental, de conformitat amb el que disposa l'article 429, número 8, de la Llei d'Enjudiciament Civil, es va acordar que les actuacions quedaren per a dictar sentència sense realització prèvia de juí.
  
Quart. En la tramitació de les presents actuacions s'han observat les prescripcions legals.
  
Fonaments de dret
  
Primer. La demandant, Banco Santander Central Hispano, SA, exercita acció personal en reclamació de la quantitat de 6.871,75 euros i interessos remuneratoris i moratoris pactats contra Alberto Carrillo López, Raquel Ruiz Coll i Carmen Coll García que funden la seua pretensió manifestant que la quantitat reclamada correspon a l'import de les quotes que es deuen pel contracte de préstec que va firmar amb els demandats el dia 22 de març de 2000.
  
Segon. Mitjançant la documental aportada amb la demanda, no impugnada de contrari, ha quedat provat que la mercantil Banco Santander, SA, actualment Banco Santander Central Hispano, SA, com a entitat prestadora, i els demandats Jorge Alberto Carrillo López, Raquel Ruiz Coll i Carmen Coll García, els dos primers com a prestataris i la darrera com a avalador, van subscriure en data 12 de març de 2000 un contracte denominat ?sol·licitud estàndard de cotxe a termini?, en el qual l'entitat prestadora concedia als prestataris un préstec per un import de 2.400.000 pessetes, a un interés del 7%, que havia de ser amortitzat en 60 quotes de 47.523 pessetes, la primera d'elles reportava el dia 22 d'abril de 2000 i la darrera el dia 22 de març de 2005, préstec que es concedia per a finançar la compra del vehicles Audi, model A-4.
  
En la ?condició general tercera- del contracte es va pactar que el banc podria dona per vençut el préstec i exigir la suma que per capital, despeses i interessos li devien els prestataris, entre unes altres causes, per incompliment de qualsevol de les obligacions contretes en el contracte, en la ?condició general segona- que les quantitats no pagades en les dates estipulades, reportaran des del sendemà d'estes dates, en concepte d'indemnització de danys i perjuís, un interés nominal superior en 10 punts percentuals a aquell que haguera resultat aplicable en el període de temps al qual es referixen els conceptes impagats, que es reportarà diàriament i es liquidarà i es pagarà quan aquelles quantitats es paguen; el banc podrà, pel que fa als interessos, consideració de capital a este efecte de conformitat amb l'article 317 del Codi de Comerç i en la ?condició general sisena- que els fiadors garantixen solidàriament entre si i amb el prestatari en els mateixos termes que este darrer, totes les obligacions que es contreien a la pòlissa, fins i tot quan no apareguen expressament nomenats en alguna de les presents clàusules i molt especialment al pagament del principal, interessos i comissions.
  
Que la darrera quota d'amortització pagada va ser la de data 22 de gener de 2001, i el saldo deutor del préstec va ser, en data 13 de juny de 2003, la suma de 6.871,75 euros, el corresponent a capital pendent de pagament.
  
Acreditada la causa del deute que reclama l'actora i atés que els demandats, als quals incumbix la prova dels fets extintius i impeditius, no han acreditat que hagen pagat la quantitat impagada del préstec que els reclama l'actora, procedix estimar la demanda i condemnar els demandats a pagar a l'actora la suma de 6.871,75 euros de principal i els interessos remuneratoris reportats fins a la data de venciment anticipat de l'operació que es va produir el 13 de juny de 2003 de conformitat amb allò pactat per les parts al contracte i el que disposen els articles 50, 57, 61 del Codi de Comerç i 1.124, 1.255, 1.278, 1.740, 1.753, 1.755, 1.822, 1.823, 1.831 del Codi Civil.
  
Quart. Atés que els demandats han incorregut en mora, hauran de pagar l'interés pactat del 17% mensual des de la data del venciment anticipat de l'operació creditícia de la quantitat que es deu fins que se'n produïsca el pagament efectiu, de conformitat amb el que disposa l'article 63 del Codi de Comerç, i 1.100, 1.101 i 1.108 del Codi Civil.
  
Cinqué. D'acord amb el que disposa en l'article 394, número 1, de la Llei d'Enjudiciament Civil, s'imposen les costes als demandats.
  
Vists els preceptes legals esmentats i altres de general i pertinent aplicació:
  
Decisió
  
Que amb l'estimació de la demanda formulada pel procurador dels tribunals, Lorenzo C. Cristian Ruiz Martínez, en nom i representació de Banco Santander Central Hispano, SA, contra Jorge Alberto Carrillo López, Raquel Ruiz Coll i Carmen Coll García condemne els demandats esmentats a pagar a l'actora la suma de sis mil huit-cents setanta-un euros i setanta-cinc cèntims (6.871,75 euros), més els interessos remuneratoris reportats fins a la data del venciment anticipat del préstec que es va produir el dia 13 de juny de 2003 i els interessos pactats del 17% anual de la quantitat que es deu des de la data del venciment anticipat del préstec i al pagament de les costes processals.
  
Notifiqueu esta resolució a les parts i feu-los saber que contra esta s'hi pot interposar un recurs d'apel·lació que s'haurà de preparar davant d'este jutjat en el termini dels cinc dies següents a la notificació, de conformitat amb el que disposa l'article 457 de la Llei 1/2000, de 7 de gener.
  
Esta és la meua sentència, de la qual s'expedirà testimoniatge per a unir-lo a les actuacions, que pronuncie, mane i firme.
  
Publicació
  
La sentència anterior l'ha dictada, llegida i publicada la jutgessa que la subscriu, mentre realitzava audiència pública; en done fe.
  
En atenció al desconeixement de l'actual domicili o residència del codemandat, Jorge Alberto Carrillo López, de conformitat amb el que disposa l'article 497.2 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència.